L’alcalde d’Algemesí reparteix les delegacions i demana als seus regidors “treball i gestió per a impulsar la ciutat”
22 de juny de 2023

L'alcalde d'Algemesí, José Javier Sanchis, ha delegat les diverses àrees de gestió entre els regidors de l'equip de govern. La primera autoritat municipal assumeix les àrees de Promoció Econòmica, Hisenda, Comunicació i Relacions Institucionals.

La primera tinent d'alcalde és Carmina Borrás i s’encarregarà de les àrees de Serveis Públics, Salut, Govern Obert, Atenció Ciutadana, Administració Pública, Innovació i Transformació Digital.

Marcos Giner, segon tinent d'alcalde, assumeix les delegacions d'Agricultura i Medi Ambient.

Borja Revilla, tercer tinent d'alcalde, gestionarà Urbanisme i Vies Públiques. Francisco Javier Reinoso, quart tinent d'alcalde, assumeix la gestió de Recursos Humans, Patrimoni, Seguretat Ciutadana i Mobilitat, i Formació i Treball. Quini Giner, cinquena tinent d'alcalde, serà la regidora de Benestar Social, Família, Inclusió i Igualtat d'oportunitats, i Benestar animal.

Juan Enrique Ribes, sisé tinent d'alcalde, serà el regidor d'Esports.

Nacho Silvestre, seté tinent d'alcalde, gestionarà les àrees de Festes i Tradicions, Turisme i Agermanaments.

Carmina Gómez serà la regidora de Cultura i Educació.

Jorge Rodil, assumeix les regidories de Parcs i Jardins, i Espais Naturals. Maribel Castell serà la regidora d’Infància i Joventut.

José Javier Sanchis ha demanat als nous regidors “treball i gestió per a impulsar Algemesí i fer, entre tots, la ciutat que volem i que els algemesinencs mereixen”.

El nou alcalde ha destacat la creació de l'àrea de gestió d'Atenció Ciutadana amb la finalitat de “resoldre els problemes dels ciutadans d'una forma eficaç i el més ràpid possible”, alhora que ha assenyalat la importància de Vies Públiques per a resoldre els desperfectes que hi puguen haver als carrers de la ciutat.